Sentenza tal-Qorti Ġenerali (Is-Sitt Awla) tas‑6 ta’ Novembru 2024 – CFA Institute vs EUIPO – Global Chartered Controller Institute (CCA CHARTERED CONTROLLER ANALYST CERTIFICATE)
(Kawża T‑561/22) (1)
“Trade mark tal-Unjoni Ewropea – Proċedimenti ta’ oppożizzjoni – Applikazzjoni għat-trade mark figurattiva tal-Unjoni Ewropea CCA CHARTERED CONTROLLER ANALYST CERTIFICATE – Trade marks verbali preċedenti tal-Unjoni CFA u figurattiva preċedenti tal-Unjoni CFA CHARTERED FINANCIAL ANALYST – Raġuni relattiva għal rifjut – Probabbiltà ta’ konfużjoni – Artikolu 8(1)(b) tar-Regolament (KE) Nru 207/2009 (li sar l-Artikolu 8(1)(b) tar-Regolament (UE) 2017/1001) – Deċiżjoni meħuda wara l-annullament parzjali mill-Qorti Ġenerali ta’ deċiżjoni preċedenti – Portata tat-tilwima quddiem il-Bord tal-Appell – Awtorità tar-res judicata”
1.      Rikors għal annullament – Sentenza ta’ annullament – Effetti – Obbligu li jiġu adottati miżuri ta’ eżekuzzjoni – Portata – Teħid inkunsiderazzjoni kemm tal-motivazzjoni kif ukoll tad-dispożittiv tas-sentenza – Retroattività tal-annullament
(Artikolu 266 TFUE)
(ara l-punti 35, 36 u 39)
2.      Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark preċedenti identika jew simili rreġistrata għal prodotti jew servizzi identiċi jew simili – Probabbiltà ta’ konfużjoni mat-trade mark preċedenti – Kriterji ta’ evalwazzjoni
(Regolament tal-Kunsill Nru 207/2009, Artikolu 8(1)(b))
(ara l-punti 64, 65, u 163 sa 166)
3.      Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark preċedenti identika jew simili rreġistrata għal prodotti jew servizzi identiċi jew simili – Xebh bejn il-prodotti jew servizzi kkonċernati – Kriterji ta’ evalwazzjoni
(Regolament tal-Kunsill Nru 207/2009, Artikolu 8(1)(b))
(ara l-punt 70)
4.      Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark preċedenti identika jew simili rreġistrata għal prodotti jew servizzi identiċi jew simili – Xebh bejn it-trade marks ikkonċernati – Kriterji ta’ evalwazzjoni – Trade mark kumplessa
(Regolament tal-Kunsill Nru 207/2009, Artikolu 8(1)(b))
(ara l-punti 83 sa 85, 91, 99 sa 101)
5.      Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark preċedenti identika jew simili rreġistrata għal prodotti jew servizzi identiċi jew simili – Probabbiltà ta’ konfużjoni mat-trade mark preċedenti – Trade mark figurattiva CCA CHARTERED CONTROLLER ANALYST CERTIFICATE – Trade mark verbali CFA u figurattiva CFA CHARTERED FINANCIAL ANALYST
(Regolament tal-Kunsill Nru 207/2009, Artikolu 8(1)(b))
(ara l-punti 95, 110, 118 sa 120, 139, 151, u 171 sa 177)
6.      Trade mark tal-Unjoni Ewropea – Definizzjoni u kisba tat-trade mark tal-Unjoni Ewropea – Raġunijiet relattivi għal rifjut – Oppożizzjoni mill-proprjetarju ta’ trade mark preċedenti identika jew simili rreġistrata għal prodotti jew servizzi identiċi jew simili – Probabbiltà ta’ konfużjoni mat-trade mark preċedenti – Karattru distintiv għoli tat-trade mark preċedenti – Kriterji ta’ evalwazzjoni – Teħid inkunsiderazzjoni tal-punti rilevanti sabiex tiġi stabbilita r-reputazzjoni
(Regolament tal-Kunsill Nru 207/2009, Artikolu 8(1)(b))
(ara l-punti 146 sa 148)
7.      Trade mark tal-Unjoni Ewropea – Proċedura għat-tressiq ta’ kawża – Kawża mressqa quddiem il-qorti tal-Unjoni – Possibbiltà li l-Qorti Ġenerali tirriforma d-deċiżjoni kkontestata – Limiti
(Regolament tal-Parlament Ewropew u tal-Kunsill 2017/1001, Artikolu 72(3))
(ara l-punt 185)
Dispożittiv
1)
Id-deċiżjoni tat-Tieni Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tad‑9 ta’ Ġunju 2022 (Każ R 1660/2021‑2) hija parzjalment annullata, sa fejn din ċaħdet mill-ġdid l-oppożizzjoni f’dak li jirrigwarda “servizzi klerikali” li jaqgħu taħt il-Klassi 35 u “servizzi ta’ divertiment; attivitajiet kulturali u sportivi” li jaqgħu taħt il-Klassi 41.
2)
Id-deċiżjoni tat-Tieni Bord tal-Appell tal-EUIPO tad‑9 ta’ Ġunju 2022 (Każ R 1660/2021‑2) hija parzjalment annullata u mibdula, fis-sens li l-oppożizzjoni għar-reġistrazzjoni tat-trade mark figurattiva CCA CHARTERED CONTROLLER ANALYST CERTIFICATE bħala trade mark tal-Unjoni Ewropea għandha tintlaqa’ f’dak li jirrigwarda s-servizzi ta’ “provvista ta’ tagħlim; taħriġ/ikkowċjar” li jaqgħu taħt il-Klassi 41 u l-applikazzjoni għar-reġistrazzjoni tal-imsemmija trade mark għandha tiġi miċħuda f’dak li jirrigwarda dawn is-servizzi.
3)
Il-kumplament tar-rikors prinċipali u inċidentali huma miċħuda.
4)
Kull parti għandha tbati l-ispejjeż rispettivi tagħha, inklużi dawk sostnuti quddiem il-Bord tal-Appell.
1 ĠU C 418, 31.10.2022.